《苦雨二首 其一》
宋代·刘敞

洪河滔冀州，大陆日夜摧。天时普阴沴，飞雨皆北来。

崩腾乱云雾，顷刻不暂开。通衢为深渊，高堂生苍苔。

稼穑日以没，民生一何哀。微禹既已矣，我其为鱼哉。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。